b'\n_START_ARTICLE_\nTurbosteamer\n_START_PARAGRAPH_\nTurbosteamer je BMW-jev koncept, ki bi uporabljal toploto vro\xc4\x8dih izpu\xc5\xa1nih plinov in toploto radiatorja za pogon majhne parne turbine - podobno kot pri plinsko parnih elektrarnah, le da bi uporabljal izpuh bencinskih in dizelskih motorjev._NEWLINE_Pri navadnem batnem motorju na notranje zgorevanje se okrog 20-40% energije goriva pretvori v mehansko delo, okrog 30-35% se pojavi kot toplota v hladilnem sistemu (radiatorju) in 30-35% kot toplota izpu\xc5\xa1nih plinov._NEWLINE_BMWjev parni motor naj bi proizvedel 14 KM in 20 Nm navora pri 1,8 litrskem motorju. Tako naj bi Turbosteamer prihranil 15% goriva. BMW je bil pionir na tem podro\xc4\x8dju od leta 2000 pod vodstvom Raymonda Freymann, vendar naj bi se v praksi uporabil po letu 2015. Ta sistem bi se dalo namestiti v ve\xc4\x8dino BMW-jevih modelov._NEWLINE_BMW razmi\xc5\xa1lja tudi o uporabi termoelektri\xc4\x8dnih generatorjev, ki bi prav tako uporabljali odpadno toploto izpu\xc5\xa1nih plinov.'